Diari Oficial de la Generalitat Valenciana


Sumari del DOGV 9862, del 03-06-2024 (2024/5059)

RESOLUCIÓ de 28 de maig de 2024, de la presidenta de la Comissió gestora dels processos d'accés i preinscripció en les universitats públiques del Sistema Universitari Valencià, per la qual es publiquen les dates del procediment d'admissió en el primer curs dels ensenyaments universitaris oficials de grau en les universitats públiques de la Comunitat Valenciana i els seus centres adscrits, per al curs 2024-2025.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9862

Data del DOGV
:   03-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5059


Data del document
:   28-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 28 de maig de 2024, de la presidenta de la Comissió gestora dels processos d'accés i preinscripció en les universitats públiques del Sistema Universitari Valencià, per la qual es publiquen les dates del procediment d'admissió en el primer curs dels ensenyaments universitaris oficials de grau en les universitats públiques de la Comunitat Valenciana i els seus centres adscrits, per al curs 2024-2025. [2024/5059]  
  
La normativa bàsica sobre accés i admissió als ensenyaments universitaris oficials de grau s'arreplega en el Reial decret 412/2014, de 6 de juny, pel qual s'establix la normativa bàsica dels procediments d'admissió als ensenyaments universitaris oficials de grau.  
La Resolució de 12 de març de 2024, de la Secretaria General d'Universitats, per la qual es publica l'Acord de la Comissió Delegada de la Conferència General de Política Universitària, ha determinat les dates límit de preinscripció, de publicació de llistes de persones admeses i d'inici del període de matriculació en les universitats públiques per al curs acadèmic 2024-2025.  
En l'àmbit de la Comunitat Valenciana es va dictar el Decret 38/2021, de 5 de març, del Consell, de regulació de la Comissió gestora dels processos d'accés i preinscripció en les universitats públiques del Sistema Universitari Valencià, que en l'article 4 determina les funcions de l'esmentada comissió en matèria de preinscripció en les universitats públiques del Sistema Universitari Valencià.  
De conformitat amb el que disposa el Reial decret 412/2014, de 6 de juny, i en virtut de les atribucions que li conferix el Decret 38/2021, de 5 de març, del Consell, de regulació de la Comissió gestora dels processos d'accés i preinscripció en les universitats públiques del Sistema Universitari Valencià, l'esmentada comissió ha adoptat els acords següents:  
  
  
Primer. Terminis de presentació de sol·licituds de preinscripció per al curs 2024-2025  
L'alumnat emplenarà la seua sol·licitud de preinscripció per a l'admissió en el primer curs dels ensenyaments universitaris oficials de grau en les universitats públiques i els seus centres adscrits de la Comunitat Valenciana per al curs 2024-2025, a través de l'assistent telemàtic allotjat en la pàgina web de la Conselleria d'Educació, Universitats i Ocupació en l'adreça www.preinscripcion.gva.es  
1. Tot l'alumnat presentarà la sol·licitud de preinscripció de manera telemàtica en virtut del que establix l'Acord adoptat el 14 de maig de 2024 per la Comissió gestora dels processos d'accés i preinscripció en les universitats públiques del Sistema Universitari Valencià, dins dels terminis que s'indica a continuació:  
Convocatòria única: des del 17 de juny de 2024 fins al 5 de juliol de 2024 a les 14.00 hores, per a tots els participants en el procés de preinscripció, siguen estudiantat que s'haja presentat a les proves d'accés a la universitat (PAU) de juny o juliol de 2024, estudiantat de cursos anteriors, estudiantat que dispose de titulació universitària, o estudiantat de cicles formatius. Per a l'estudiantat estranger que accedisca a la universitat per alguna de les vies previstes en els articles 9.1.b i 9.2.b) i c) del Reial decret 412/2014, de 6 de juny, el termini finalitza el dia 9 de juliol a les 14.00 hores.  
L'estudiantat que accedisca a la universitat per la via prevista en els articles 9.1.b i 9.2.b i c de l'esmentat reial decret, i no puga presentar la sol·licitud de preinscripció en el termini anterior, tindrà de termini fins al dia 31 de juliol de 2024 per a presentar sol·licitud de preinscripció en l'adreça www.preinscripcion.gva.es. Per a este estudiantat l'aplicació informàtica estarà inaccessible des del dia 9 de juliol a les 14.00 hores fins al dia 14 de juliol i serà accessible de nou des del dia 15 fins al dia 31 de juliol a les 14.00 hores. El termini finalitza el dia 31 de juliol a les 14.00 hores. Les sol·licituds presentades per l'estudiantat que pertany a este col·lectiu seran tingudes en compte i es respectaran els seus drets d'admissió.  
2. L'alumnat d'altres comunitats autònomes o l'alumnat que s'examina en la UNED, que es presente a les proves d'accés en la universitat del present curs 2023-2024 en les seues respectives convocatòries extraordinàries, així com els alumnes de cicles formatius de grau superior de la Comunitat Valenciana que finalitzen els seus estudis en la convocatòria extraordinària del present curs 2023-2024 (es presenten o no a la fase voluntària de la prova d'accés en la convocatòria extraordinària), presentaran la sol·licitud amb la documentació corresponent, dins del termini establit del 17 de juny al 5 de juliol de 2024 fins les 14.00 hores, i si no disposen en este termini de la documentació necessària no podran participar en el procés ordinari de preinscripció.  
L'alumnat a què es referix el paràgraf anterior que no puga participar en el citat procés ordinari de preinscripció per no conéixer les seues qualificacions dins del termini de preinscripció, es dirigirà directament a les universitats públiques de la Comunitat Valenciana per a sol·licitar plaça quan tinguen les seues qualificacions, el mes de setembre, i tindran els mateixos drets d'adjudicació que l'alumnat de la Comunitat Valenciana que haguera superat la prova d'accés en la universitat en la convocatòria extraordinària de juliol de 2024.  
  
Segon. Resultats de les sol·licituds de preinscripció per al curs 2024-2025  
Els resultats del procés de preinscripció al curs universitari 2024-2025 es faran públics el dia 12 de juliol a partir de les 14.00 hores.  
L'estudiantat podrà presentar una reclamació sobre el seu resultat del procés de preinscripció durant els dies 15, 16 i 17 de juliol. El termini finalitza a les 14.00 hores del dia 17 de juliol. Els resultats definitius d'estes reclamacions seran públics el dia 19 de juliol de 2024. Este procés de reclamació es tramitarà a través del mateix assistent telemàtic en el qual va realitzar la seua preinscripció i esgotarà la via administrativa.  
  
  
Tercer. Autorització per a verificar dades d'identitat, domicili i residència  
La presentació telemàtica de la sol·licitud de preinscripció comportarà automàticament l'autorització a l'òrgan gestor per a comprovar les dades d'identitat, domicili i residència segons el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
Les dades de caràcter personal contingut en esta sol·licitud podran ser incloses en un fitxer per al seu tractament per la Direcció General d'Universitats com a titular responsable del fitxer, en l'ús de les seues funcions pròpies que té atribuïdes i en l'àmbit de les seues competències. Així mateix, la persona interessada té la possibilitat d'exercir els drets d'accés, rectificació, cancel·lació i oposició, tot això de conformitat amb el que s'establix en els articles 15 i següents del Reglament (UE) 216/679 del Parlament Europeu i del Consell de 27 d'abril de 2016 (DOUE 04.05.2016. Pot consultar informació addicional i detallada sobre protecció de dades en https://innova.gva.es/es/proteccio-de-dades. Correu electrònic de contacte: hswoiemuhpbmztsjxgomeuebr@qmp.ny.  
  
De conformitat amb el que establix l'article 123 de la Llei 39/2015, d'1 d'octubre, del procediment administratiu comú de les administracions públiques, i els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant la Presidència de la Comissió gestora dels processos d'accés i preinscripció en les universitats públiques del Sistema Universitari Valencià, en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu s'ha de plantejar davant els Tribunals contenciosos administratius, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 28 de maig de 2024.-La presidenta de la Comissió gestora dels processos d'accés i preinscripció en les universitats públiques del Sistema Universitari Valencià: María Esther Gómez Martín.